Komisijos reglamentas (EEB) Nr. 2090/93
1993 m. liepos 27 d.
iš dalies keičiantis Reglamentą (EEB) Nr. 563/82, nustatantį išsamias Reglamento (EEB) Nr. 1208/81 taikymo taisykles, nustatant suaugusių galvijų rinkos kainas, remiantis Bendrijos skerdenų klasifikavimo skale
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [1] su paskutiniais pakeitimais, padarytais Reglamentu (EEB) Nr. 125/93 [2],
atsižvelgdama į 1981 m. balandžio 28 d. Tarybos reglamentą (EEB) Nr. 1208/81, nustatantį Bendrijos suaugusių galvijų skerdenų klasifikavimo skalę [3] su paskutiniais pakeitimais, padarytais Reglamentu (EEB) Nr. 1026/91 [4], ypač į jo 2 straipsnio 2 dalį,
kadangi Komisijos reglamento (EEB) Nr. 563/82 [5] 1 straipsnio 3 dalis su paskutiniais pakeitimais, padarytais Reglamentu (EEB) Nr. 3402/85 [6], nustato korekcinius koeficientus, taikomus skerdenos masei tuo atveju, kai skerdenos pateikimas skiriasi nuo pamatinio pateikimo; kadangi tam tikriems paviršinių riebalų sluoksniams taikomi korekciniai koeficientai, susiję su paviršinių riebalų pašalinimu, turėtų būti pakeisti, siekiant pritaikyti juos esamai praktikai; kadangi, be to, tokių korekcinių koeficientų apskaičiavimo metodai turėtų būti patikslinti, nurodant, ar jie tapatūs visose valstybėse narėse, ar skiriasi įvairiose skerdyklose;
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 563/92 iš dalies keičiamas taip:
1) 1 straipsnis papildomas šia dalimi:
"4. Jeigu ankstesnėje dalyje nurodyti koregavimai sutampa visoje valstybės narės teritorijoje, tai jie yra apskaičiuojami nacionaliniu pagrindu; jeigu tokie koregavimai įvairiose skerdyklose skiriasi, tai jie yra apskaičiuojami kiekvienas atskirai."
2) Priede numatyti paviršinių riebalų pašalinimo koeficientai 3 ir 4 riebalinio sluoksnio klasėms atitinkamai pakeičiami padidintais procentais + 2 ir + 3.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 1993 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. liepos 27 d.